WATCH FOR DEER ON HIGHWAY - KIBS/KBOV Radio
Previous PostBishop Community Workshop May 10thNext PostHIKER MISSING IN YOSEMITE Wildcard string compare (globbing) - CodeProject 11,048,269 members (66,228 online)
Last Visit: 31-Dec-99 19:00 Last Update: 27-Nov-14 12:42Refresh123456 Next » Wes-Kaap kry vereniging vir geenbewerking
• Nuus • Wes-Kaap kry vereniging vir geenbewerking
Heelwat belangstellendes het die stigting van ‘n vereniging vir geenbewerking die Wes-Kaap bygewoon.
Heelwat belangstellende boere, landbounavorsers en verteenwoordigers van meganisasie-, landbouchemiese en saadmaatskappye het 'n vergadering, waartydens die stigting van ‘n geenbewerkingsvereniging vir die Wes-Kaap bespreek is, bygewoon.
‘n Loodskomitee, bestaande uit boere en landbounavorsers, is op die vergadering gekies om ‘n grondwet vir die vereniging op te stel en die vereniging se werksaamhede aan die gang te kry. Die komitee se eerste vergadering is reeds op 17 Junie.
By die vergadering het dit duidelik na vore gekom dat boere enersyds geleenthede soek om geenbewerking en bewaringsboerdery prakties op plase te sien, en andersyds bereid is om hul kennis en ondervinding met medeboere te deel.
Steun van departement
Dr. Ilse Trautmann, hoof van tegnologie, navorsing en ontwikkeling by die Wes-Kaapse departement van landbou, het by die vergadering gesê die Wes-Kaapse geenbewerkingsvereniging is nie die eerste in die land nie, maar dit pas baie goed in by nasionale en provinsiale doelwitte vir volhoubare boerdery en hulpbronontwikkeling. Daarbenewens plaas die feit dat die vereniging die steun van nasionale en provinsiale departemente van landbou, die landboumedia, boere en ander rolspelers het, dit van die begin af op ‘n suksespad.
Me. Annelene Swanepoel, bestuurder van die plantproduksie-instituut van die Wes-Kaapse departement van landbou, glo hulle kan “reuse-spronge” met hul navorsing maak as hulle nader aan boere beweeg en meer kontak met hulle het – iets wat die vereniging moontlik sal maak. Sy glo ook dat hulle op die manier ‘n beter idee sal kry van die huidige stand van geenbewerking in die provinsie.
Boerelede uit die onderskeie produksiegebiede is verkies. Hulle is mnre. Johannes Schoonwinkel (Swellendam-gebied en voorsitter), Jacobus Human (George, Mosselbaai, Riversdal), Kobus Schonken (Bredasdorp), Dirk Lesch (Malmesbury) en Abrie Richter (Piketberg, Porterville, Eendekuil). Mnre. Kobus Wessels (Caledon) en Junior Herholdt (Koeberg), wat in hul afwesigheid benoem is, moet nog kennis gee of hulle die benoemings aanvaar.
Die res van die komitee is dr. Johann Strauss van die Wes-Kaapse departement van landbou, dr. Sandra Lamprecht van die LNR, prof. André Agenbag van die Universiteit Stellenbosch en mnr. Francis Steyn, bestuurder van die Wes-Kaapse departement van landbou se LandCare-afdeling.
Enigiemand wat meer inligting oor die vereniging wil bekom, kan dr. Johann Strauss kontak by tel.nr. 021 808 5479 of e-pos johannst@elsenburg.com.
2011/06/15 06:35:07 AM
Dok, met respek, al hoekom die "departement" wil betrokke raak is om reels en regulasies vir die boere uiteen te sit wat hulle volgens die regering sal mag doen en nie mag doen nie. Daar is geen ander nut vir enige departement om betrokke te raak nie....Ek kan net raai dat applikasie van chemiese stowwe daarin sal vasgevat word, aangesien die helfte van die sukses van enige geen bewerkings program totaal afhang van onkruid doders. Jammer as ek skepties klink, maar ek wag nog vir die dag waar ek met vertroue kan verneem dat ENIGE staats program SA landbou totaal en al goedgesind is??
2011/06/10 09:19:00 AM
Ek sou graag wou repliek lewer op die kommentaar van VSA. Die hele doel met die stig van die vereniging is om die kennis wat reeds bestaan binne die boeregemeenskap en die departement bymekaar te bring en as 'n eenheid vorentoe te beweeg. Dit is so dat baie boere reeds dit op hulle eie doen, maar die vereniging het ten doel om van mekaar te leer en knelpunte aan te spreek om geen bewerking in al sy verskeidenheid vorms nog sterker te maak vir almal en die toekoms van landbou te verseker.
2011/06/10 06:33:14 AM
Heelwat boere in SA pas geenbewerking suksesvol toe, ja, maar lyk my heelwat van hulle moet/het elkeen self die wiel ontdek. As hulle hul kennis en ervaring via 'n platform, soos die vereniging, met mekaar deel, kan dit mos net 'n bonus wees?
2011/06/09 01:37:24 PM
Hoekom moet daar altyd eers 'n vereniging gestig word voordat iemand iets probeer? Waar is individuele inisiatief heen? Daar is reeds heelwat boere wat dit suksesvol toepas, en hulle het nie gewag vir een of ander komitee om gestig te word om dit te doen nie? Dis omdat daar soveel komitees is dat daar so min boere self op hulle eie trekkers is....
Vind jou Vlam Fokus nou op ekonomiese onafhanklikheid Cheetahs mars voort